اونبیرینجی درس
"سؤز ایله اونون ترکیبى"
سؤزلر قورولوشلارینا گؤره، اۆچ یئره بؤلۆنۆر:
1. ساده سؤزلر: تکلیکده معناسى اولان و بیر حرف دۆشرسه، معناسینى ایتیرن سؤزلره ساده سؤزلر دئییلیر: آنا، ائو، کیتاب، ...
2. دۆزلتمه سؤزلر: بیر ساده سؤز و سؤزدۆزلدن شکیلچیلردن عیبارت اولان سؤزلره، دۆزلتمه سؤزلر دئییلیر: /آتلى = آت + لى/، /وطنداش = وطن + داش/.
3. مرکب سؤزلر: ایکى و یا نئچه کؤکدن دۆزهلن سؤزلره مرکب سؤزلر دئییلیر: کوراوغلو = کور + اوغلو، ایستى اوت = ایستى + اوت.
سؤزۆن دَییشیلمهین و مۆستقیل معناسى اولان حیصهسینه کؤک دئییلیر. ساده سؤزلر بیر کؤکدن، دۆزلتمه سؤزلر بیر کؤک و سؤزدۆزلدن شکیلچیدن، مرکب سؤزلر ایسه، ایکى و داها آرتیق کؤکدن عیبارت اولور.
سؤزۆن دَییشن و موستقیل ایشلنمهین حیصهسینه شکیلچی و یا "اک" دئییلیر.
شکیلچیلر ایکی یئره بؤلۆنۆر: 1. سؤزدۆزلدیجى، 2. سؤزدگیشدیریجى.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab